U-I-218/93
Natisni
Opravilna št.:
U-I-218/93
Datum odločitve:
14. 7. 1994
Objavljeno:
OdlUS III, 92
ECLI:
ECLI:SI:USRS:1994:U.I.218.93
Akt:
Odlok o opravljanju diminkarske službe in o rokih čiščenja, pregledovanja kurilnih naprav, dimnih vodov in prezračevalnih naprav ter o meritvah dimne ali druge emisije kurišč na območju občine Idrija (Ur. list SRS, št. 14/80)
Izrek:
Predlog za oceno ustavnosti in zakonitosti izpodbijanega odloka se zavrže.
Evidenčni stavek:
Ustavno sodišče je pristojno za odločanje o skladnosti predpisov lokalnih skupnosti z ustavo in z zakoni, ne pa tudi s podzakonskimi predpisi.
Geslo:
Nepristojnost ustavnega sodišča za oceno skladnosti predpisov lokalnih skupnosti s podzakonskimi predpisi.
Vsebina opravljanja dimnikarske službe.
Pravna podlaga:
Zakon o Ustavnem sodišču RS (ZUstS), 4. al. 21. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Diminikarstvo Alič, Idrija
Datum vloge:
28. 12. 1993
Vrsta odločitve:
sklep
Vrsta rešitve:
zavrženje
Dokument:
US17125
Dokument v PDF obliki:
U-I-218-93.pdf
115 KB
Prenesite datoteko
U-I-218/93
14/7-1994
S K L E P
Ustavno sodišče je v postopku za oceno ustavnosti in zakonitosti, začetem na predlog Dimnikarstva Alič, Idrija, na seji dne 14/7- 1994
s k l e n i l o :
Predlog za oceno ustavnosti in zakonitosti Odloka o opravljanju dimnikarske službe in o rokih čiščenja, pregledovanja kurilnih naprav, dimnih vodov in prezračevalnih naprav ter o meritvah dimne ali druge emisije kurišč na območju občine Idrija (Ur. l. SRS, št. 14/80) se zavrže.
O b r a z l o ž i t e v
Predlagatelj izpodbija 7. člen v izreku navedenega občinskega odloka, ki v prvem odstavku določa, da se kurilne naprave na trda goriva, dimovodi in dimniki v več etažnih stanovanjskih blokih čistijo štirikrat letno, v zasebnih gospodinjstvih pa vsaj dvakrat letno. Po drugem odstavku se naprave iz prvega odstavka na tekoča goriva čistijo najmanj enkrat letno.
Predlagatelj meni, da izpodbijana določba ni v skladu s Pravilnikom o rokih in načinu čiščenja in pregledovanja kurilnih naprav ter o meritvah dimne ali druge emisije kurišč (Ur. l. SRS, št. 1/76), ki v prvem odstavku 1. člena določa, da se kurilne naprave na trda goriva, dimovodi in dimniki v gostinskih obratih, obratih družbene prehrane, pekarnah in podobnih obratih, ki te naprave stalno uporabljajo, čistijo najmanj vsakih 14 dni. Po drugem odstavku se naprave iz prvega odstavka tega člena v zasebnih gospodinjstvih čistijo enkrat mesečno, če ni z odlokom občinske skupščine določen daljši rok. Po Zakonu o Ustavnem sodišču je to sodišče pristojno odločati o skladnosti predpisov lokalnih skupnosti z Ustavo in z zakoni (4. alinea 21. člena), ne pa tudi s podzakonskimi predpisi. Glede na to ni izpolnjena procesna predpostavka pristojnosti sodišča in je bilo treba predlog zavreči.
Ustavno sodišče je sprejelo ta sklep na podlagi 21. člena Zakona o Ustavnem sodišču (Ur. l. RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek